उम्र में बहुत अंतरवाले रिश्तों को बनाए रखना कोई आसान काम नहीं है और इस बात को आंकड़े भी साबित करते हैं. वर्ष 2014 में एम्ओरी यूनिवर्सिटी, यूएसए के अध्ययन के मुताबिक़, यदि आपके और पार्टनर के बीच पांच साल से ज़्यादा का अंतर है तो आपके बीच तलाक़ होने की संभावना 18% ज़्यादा होती है; यदि आप दोनों की उम्र के बीच 10 साल का अंतर है तो तलाक़ की संभावना 39% तक और यदि 20 साल का अंतर हो तो यह संभावना 95% तक रहती है. वहीं यदि आप दोनों की उम्र में केवल एक वर्ष का अंतर हो तो तलाक़ की संभावना केवल 3% रहती है.